**7.A nyelv mint nyelvrendszer (TÉTEL)**

A nyelv legkisebb egységei a hangok, vagyis fonémák; ezekből épülnek fel a szóelemek, vagyis a morfémák.

Ezekből épülnek fel a szavak, vagyis a lexémák, ezekből épülnek fel a szószerkezetek, vagyis a szintagmák, ezekből épülnek fel a mondatok, és ezekből épül fel a szöveg.

Mi a jel?

A jel érzékszerveinkkel felfogható (látható, hallható, tapasztalható) jelenség, mely egy másik önmagán túli jelenségre utal.  
Minden jel két részből áll:

•Jelölő: amit érzékelünk  
•Jelölt: az a tartalom, amelyet a jel felidéz

A jelek közös tulajdonságai:  
•Érzékszerveinkkel felfogható  
•Önmaguknál többet jelentenek  
•Általánosító szerepük van  
•Adott közösség minden tagja elismeri  
•Jelrendszer tagja  
•Szerepét az emberi érintkezésben tölti be

Jelölő és a jelölt viszonya  
•Hasonlóságon alapuló= ikon (pl: közlekedési lámpa)  
•Érintkezésen alapuló = index: jelölő és a jelölt között ok-okozati, térbeli, vagy időbeli [kapcsolat](http://erettsegizz.com/kapcsolat/) van (pl: integetés)  
•Társadalmi megállapodáson alapuló= szimbólum (pl: galamb-béke)

A nyelv, mint jelrendszer  
•Számos jelrendszer létezik  
•Legegyetemesebb jelrendszer a nyelv  
•Társadalmi jelenség, mert a társadalom hozza létre és a társadalom nem létezhet nyelv nélkül  
•A nyelv jelek sokaságából és az ezeket rendszerző nyelvi szabályokból áll

A nyelv rendszerjellege  
Nyelvi jelek egységei:  
•[Szóelemek](http://erettsegizz.com/magyar-nyelvtan/szoelemek/)  
•Szavak  
•Szintagmák  
•Mondat szöveg  
Szavak, szóelemek tovább bonthatók fonémákra = jelentés megkülönböztető szerepű hangokra, ezek már nem nyelvi jelek, csak jelelemek, mivel nem rendelkeznek önálló jelentéssel

Összefoglalás:  
A nyelv a kollektív tudatban létezik az egyes embertől függetlenül. A jelelemek és a jelek egymásra épülnek, hierarchikus struktúrát alkotnak. A nyelv 3 fő szintje a hangok-, a szavak- és a mondatok szintje.  
Nyelvtan= grammatika: az egyes szintek egymásra épülésének és a jelek szerkesztésének szabályait tartalmazza.